**ПРОЕКТ НА ДОГОВОР**

**Национален Институт по Геофизика, Геодезия и География към Българската Академия на Науките**, със седалище и адрес на управление: гр. София, ул. Академик Георги Бончев, бл.3, ЕИК: 175905823, представлявана от чл.кор. Николай Георгиев Милошев – Директор на НИГГГ БАН и Антония Стойнова – гл.счетоводител, наричана за краткост в този договор ВЪЗЛОЖИТЕЛ, от една страна,

и

.............................., със седалище и адрес на управление: …………………………………….., ЕИК/БУЛСТАТ:………………………, представлявано от ……………………………………. – Управител/Изпълнителен директор наричано по-долу **ИЗПЪЛНИТЕЛ**, от друга страна,

на основание чл. 194 от Закона за обществените поръчки (ЗОП) в изпълнение на утвърден от Възложителя протокол от …….. и във връзка с изпратена покана по реда на чл.191, ал.1, т.2 от ЗОП с изх. №……………..за участие в обществена поръчка с предмет **”Доставка на сеизмична станция, сеизмометри и съответните кабели и окомплектоващи модули”**се сключи настоящият договор за възлагане на обществена поръчка, наричан по-долу за краткост „Договор“, за следното

1. **ПРЕДМЕТ НА ДОГОВОРА**

**Чл.1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу възнаграждение дейностите от предмета на поръчката съгласно **Техническата спецификация на Възложителя (Приложения № 1), Техническото предложение на Изпълнителя (Приложение № 2) и Ценово предложение на Изпълнителя (Приложение № 3), неразделна част от Договора и в съответствие с изискванията на настоящия Договор.**

**II. ЦЕНА И НАЧИН НА ПЛАЩАНЕ**

**Чл. 2. (1)** За изпълнението на предмета на Договора, **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯТ** обща цена в размер на ……………………… левабез ДДС (*с думи*: ………………………………..) или …………………………. лева (*с думи*: ………………………….. лева) с включен ДДС, съгласно Ценовото му предложение (Приложение № 3), неразделна част от настоящия Договор.

**(2)** Посочената в ал. 1 цена е крайна и включва всички разходи и възнаграждения на **ИЗПЪЛНИТЕЛЯ** за изпълнение на предмета на настоящия Договор - всички разходи за цялостното и качествено изпълнение на неговия предмет, в това число стойността на разходите за опаковка, транспортни разходи франко адреса, посочен от **ВЪЗЛОЖИТЕЛЯ**, товаро-разтоварителни разходи, разходи за гаранционно поддържане и всички други разходи, необходими за изпълнение на поръчката, съобразно Техническото предложение (Приложение № 2) и Ценовото предложение (Приложение № 3) на **ИЗПЪЛНИТЕЛЯ** и в съответствие с документацията за участие.

**Чл. 3. (1)** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, в български лева, чрез авансово плащане - 100 % (сто процента) от цената по договора в срок до 15 (петнадесет) работни дни след подписване на договора.

**(2)** Авансовото плащане се извършва въз основа на проформа фактура-оригинал за стойността на авансовото плащане и гаранция за авансово плащане, издадена в полза на възложителя, в една от формите по чл. 111, ал. 5 от ЗОП, покриваща 100% от стойността на авансовото плащане.

**Чл.4.(1)** Плащането се извършва в български лева, с платежно нареждане по следната банкова сметка, посочена от **ИЗПЪЛНИТЕЛЯ**:

Банка: ........................................................;

BIC код: ....................................................;

IBAN: ........................................................

**(2)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на банковата му сметка в срок 3 (три) дни считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията, по посочената в настоящия член банкова сметка са надлежно извършени.

**(3)** Плащанията се извършват само след получаване на потвърждение от НАП и Агенция „Митници“, по реда и условията на Решение на МС № 592/21.08.2018 г. на МС.

**Чл. 5.** В случай, че **ИЗПЪЛНИТЕЛЯТ** ползва подизпълнител, плащанията се извършват съгласно правилата на чл. 66, ал. 7 -10 от ЗОП.

**ІІІ. СРОК И МЯСТО НА ИЗПЪЛНЕНИЕ**

**Чл. 6. (1)** Договорът влиза в сила от датата на подписването му и от двете страни.

**(2)** Срокът за извършване на доставката, предмет на договора, е ……… работни дни, считано от датата на подписване на настоящия договор.

**(3)** Мястото на изпълнение на поръчката е на място, в сградата на Национален Институт по Геофизика, Геодезия и География към Българската Академия на Науките – гр. София, ул. „Акад. Георги Бончев” блок №3. Товаро-разтоварните дейности ще бъдат извършвани от **ИЗПЪЛНИТЕЛЯ** и за негова сметка.

**(4)** Действително извършената доставка, предмет на поръчката, задължително се проверява на място преди да се приеме от **ВЪЗЛОЖИТЕЛЯ**.

**(5)** Изпълнението на доставката, предмет на договора, се удостоверява с подписване на приемо-предавателен протокол.

**(6)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на Изпълнителя и подизпълнителя.

**IV. ПРЕМИНАВАНЕ НА СОБСТВЕНОСТТА И РИСКА**

**Чл. 7.** Правото на собственост и риска върху стоката преминават върху **ВЪЗЛОЖИТЕЛЯ** следприемане на доставката и с подписване на приемо-предавателен протокол.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8. (1) ИЗПЪЛНИТЕЛЯТ** има право:

1. Да иска от **ВЪЗЛОЖИТЕЛЯ** необходимото съдействие при извършване на дейностите по предмета на договора, включително представяне на необходимата информация за изпълнение на договора.
2. Да иска проверка и приемане на доставката чрез определени от **ВЪЗЛОЖИТЕЛЯ** лица.
3. Да получи уговореното възнаграждение при условията и в сроковете, посочени в настоящия договор.

**(2) ИЗПЪЛНИТЕЛЯТ** се задължава:

1. Да изпълни дейностите, предмет на настоящия договор, добросъвестно, точно, качествено, в срок и при спазване на всички изисквания на **ВЪЗЛОЖИТЕЛЯ.**
2. Да прехвърли на **ВЪЗЛОЖИТЕЛЯ** собствеността на оборудването, както и да представи всички изискуеми съпътстващи документи, съгласно условията на поръчката.
3. Да достави оригинално, ново и неупотребявано оборудването с гарантиран произход.
4. Да осигури гаранционна поддръжка на доставеното оборудването в рамките на целия гаранционен срок.
5. Да уведомява писмено **ВЪЗЛОЖИТЕЛЯ** за всички възникнали трудности при изпълнение на дейностите по договора, които могат да осуетят постигането на крайните резултати, както и за мерките, които са взети за отстраняването им.
6. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.
7. Да използва само подизпълнители, посочени в офертата за участие в обществената поръчка.
8. Да осигури за своя сметка всичко необходимо за изпълнението на доставката.
9. При доставка на техниката, предмет на поръчката, **ИЗПЪЛНИТЕЛЯТ** да предостави на **ВЪЗЛОЖИТЕЛЯ:**

А. пълен комплект от експлоатационната документация на доставеното оборудване;

Б. гаранционни карти на доставеното оборудване;

В. списък със серийните номера на доставеното оборудване в електронен вид**.**

1. Да представи при сключване на договора списък с имената, адресите и телефоните за връзка със сертифицираните сервизни инженери за съответното оборудване.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **(1)** **ВЪЗЛОЖИТЕЛЯТ** има право:

1. Да изисква от **ИЗПЪЛНИТЕЛЯ** да изпълнява в срок и без отклонения съответните дейности съгласно чл. 1 от договора.
2. Да извършва проверка във всеки един момент от изпълнението на Договора относно качество, количества, технически параметри, без това да пречи на оперативната дейност на **ИЗПЪЛНИТЕЛЯ**.
3. При констатиране на фабрични дефекти в момента на доставката, **ВЪЗЛОЖИТЕЛЯТ** може да поиска да бъде извършена замяна. **ИЗПЪЛНИТЕЛЯТ** е длъжен да отстрани дефекта или замени некачествената стока с нова със същите или по-добри характеристики. Всички разходи по замяната са за сметка на **ИЗПЪЛНИТЕЛЯ**.
4. Да получи доставката и гаранционното обслужване на оборудването при условията на този договор и приложенията към него.
5. Да предявява рекламации за явни и скрити дефекти за срока на договорените гаранции с настоящия договор.
6. **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки.
7. Да изисква от **ИЗПЪЛНИТЕЛЯ** да сключи и да му предостави договори за подизпълнение с посочените в офертата му подизпълнители.
8. **ВЪЗЛОЖИТЕЛЯТ** има право да не приеме извършените дейности по чл. 1 от Договора, или на част от тях, ако те не съответстват по обем и качество на неговите изисквания и не могат да бъдат коригирани в съответствие с указанията му.

**(2) ВЪЗЛОЖИТЕЛЯТ** е длъжен:

**1.** Да заплати на **ИЗПЪЛНИТЕЛЯ** договорената цена в размер, при условия и в срокове, съгласно настоящия договор.

**2.** **ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**3.** Да оказва съдействие на **ИЗПЪЛНИТЕЛЯ** в случай на необходимост.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 10. (1)** Предаването на оборудването, предмет на настоящия договор, се извършва на мястото, определено от **ВЪЗЛОЖИТЕЛЯ** съгласно чл. 6, ал. 3 от Договора.

**(2)** Приемането на доставката се извършва от страните или от определени от страна на **ИЗПЪЛНИТЕЛЯ** и **ВЪЗЛОЖИТЕЛЯ** лица в срока, посочен в чл. 6, ал.2, като приемането на изпълнението без забележки от **ВЪЗЛОЖИТЕЛЯ** се удостоверява със съставянето на приемо-предавателен протокол, подписан от двете страни или от определените от тях лица.

**(3)** Приемо-предавателният протокол трябва да съдържа описание на доставеното оборудване.

**Чл. 11 (1)** **ВЪЗЛОЖИТЕЛЯТ** приема оборудването след проверка дали опаковката, маркировката, съдържанието и качеството са в съответствие със техническата спецификация, придружаващите документи, както и дали оборудването е придружено с всички изискуеми съпътстващи документи.

**(2)** Доставеното оборудване следва да бъде придружено от пълен комплект от експлоатационната документация на доставеното оборудване, гаранционни карти на доставеното оборудване, списък със серийните номера на доставеното оборудване в електронен вид.

**(3)** След извършване на проверката на работоспособността на доставеното оборудване, **ВЪЗЛОЖИТЕЛЯТ** подписва приемо-предавателния протокол за доставката.

**(4)** **ВЪЗЛОЖИТЕЛЯТ** може да предяви рекламации за:

а) количеството и окомплектовката на оборудването – при доставката;

б) рекламация за видими недостатъци на оборудването – до 1 месец от получаването и чрез изпращане на писмено уведомление до **ИЗПЪЛНИТЕЛЯ**;

в) рекламация за скрити недостатъци – в рамките на гаранционния срок чрез изпращане на писмено уведомление до **ИЗПЪЛНИТЕЛЯ**.

**(5)** При рекламация за количество и качество, видими или скрити недостатъци, **ИЗПЪЛНИТЕЛЯТ** е длъжен в определен от **ВЪЗЛОЖИТЕЛЯ** срок от деня на получаване на рекламацията на свой риск и за своя сметка да достави съответното оборудването и/или да отстрани възникналите проблеми и дефекти при условията на раздел VIII от настоящия договор.

**(6)** В случай, че се установят скрити недостатъци, за които **ИЗПЪЛНИТЕЛЯТ** е бил уведомен в рамките на гаранционния срок, той е длъжен да ги острани или замени некачественото оборудването с ново, със същите или по-добри характеристики, ако недостатъкът го прави негодно за използване по предназначение. Всички разходи, свързани с отстраняването или замяната, са за сметка на **ИЗПЪЛНИТЕЛЯ.**

**(7)** В случай, че бъде открит дефект в доставена стока, **ВЪЗЛОЖИТЕЛЯТ** може да откаже получаването й или да поиска да бъде направена замяна на стоката. В този случай **ВЪЗЛОЖИТЕЛЯТ** не дължи допълнително плащане извън това по договора.

**VІII. ГАРАНЦИОННА ПОДДРЪЖКА**

**Чл. 12. (1) ИЗПЪЛНИТЕЛЯТ** осигурява гаранционна поддръжка в продължение на ……………, считано от датата на подписване на приемо-предавателен протокол за доставеното оборудване, предмет на настоящия договор.

**(2)** **ИЗПЪЛНИТЕЛЯТ** се задължава да отстрани всички повреди и отклонения от изискванията за качество, които са възникнали в рамките на посочения в предходната алинея гаранционен срок.

**(3)** В рамките на гаранционния срок срокът за реакция от страна на **ИЗПЪЛНИТЕЛЯ** при получаване на уведомление от страна на **ВЪЗЛОЖИТЕЛЯ** е три работни дни. Срокът за отстраняване на настъпила повреда е до 30 календарни дни при отстраняване на място и 60 календарни дни при отстраняване в сервиз на **ИЗПЪЛНИТЕЛЯ**, считано от датата на получаване на сигнал за повредата. Гаранционният срок на Апаратурата ще се удължи със срока, през който е траело отстраняването на повредата.

**(4)** Уведомлението по предходната алинея се изпраща от упълномощения представител на **ВЪЗЛОЖИТЕЛЯ** до **ИЗПЪЛНИТЕЛЯ** по факс и/или на следния електронен адрес: ……………………… и включва информация за характера на проблема, датата и часа на възникване на проблема.

**(5)**Отстраняването на възникнал проблем се извършва на място при **ВЪЗЛОЖИТЕЛЯ**, а когато това е невъзможно – в сервизна база. В този случай оборудването се предава с протокол, като транспортирането от местоположението му при **ВЪЗЛОЖИТЕЛЯ** до сервиза и обратно е за сметка на **ИЗПЪЛНИТЕЛЯ*.***

**(6)** Ако повредата не може да бъде отстранена на място, **ИЗПЪЛНИТЕЛЯТ** се задължава да предостави за ползване на **ВЪЗЛОЖИТЕЛЯ** оборотна техника за времето до отстраняване  на повредата или доставката на нова. В случай че повредата не може да бъде отстранена и устройството е трайно повредено, **ИЗПЪЛНИТЕЛЯТ** доставя ново устройство за своя сметка.

**IX. ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПРЕДСТАВЕНИ СРЕДСТВА.**

**Чл. 13.** **(1)** **ИЗПЪЛНИТЕЛЯТ** се задължава при подписване на Договора да представи в полза на **ВЪЗЛОЖИТЕЛЯ** гаранция за добро изпълнение под формата на ................... (*парична сума, банкова гаранция, застраховка – изписва се видът на гаранцията*), в размер на …….. (……………) лева, представляващи 3 (три процента) % от общата стойност по чл. 2, ал. 1 от договора без ДДС.

**(2)** **ВЪЗЛОЖИТЕЛЯТ** освобождава част от гаранцията за изпълнение в размер на 60 % от стойността на гаранцията за изпълнение, представляваща 1.8 % от стойността на договора без ДДС, в 30 (тридесет) дневен срок, сред подписване и съгласуване на приемо-предавателния протокол по чл. 11, ал. 3 от договора.

**(3)** **ВЪЗЛОЖИТЕЛЯТ** задържа частта от гаранцията в размер на 40 % от стойността на гаранцията за изпълнение, представляваща 1.2 % от стойността на договора без ДДС, за обезпечаване на задължението за гаранционна поддръжка. **ВЪЗЛОЖИТЕЛЯТ** освобождава тази част от гаранцията в 30 (тридесет) дневен срок след изтичане на срока за гаранционна поддръжка при условията на ал. 4.

**(4)** При липса на възражения и претенции по изпълнението на Договора, **ВЪЗЛОЖИТЕЛЯТ** освобождава гаранцията по реда на ал. 2 и ал. 3, без да дължи лихви за периода, през който средствата законно са престояли при него.

**(5)** **ВЪЗЛОЖИТЕЛЯТ** може да задържи и да се удовлетвори от гаранцията за изпълнение на Договора, ако **ИЗПЪЛНИТЕЛЯТ** не започне работа по неговото изпълнение или Договорът бъде развален/прекратен по вина на **ИЗПЪЛНИТЕЛЯ**, както и в случаите на лошо, частично и друго неизпълнение.

**(6)** **ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

**(7)** Гаранцията може да служи и за изплащане на суми по начислени неустойки за неизпълнение на задължения на **ИЗПЪЛНИТЕЛЯ**.

**Чл. 14.** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между страните, относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ**, същият може да пристъпи към усвояване на гаранцията за изпълнение.

**Гаранция за авансово предоставени средства**

**Чл. 15. (1)** ИЗПЪЛНИТЕЛЯТ представя на ВЪЗЛОЖИТЕЛЯ и гаранция, която обезпечава авансово предоставените средства. Гаранцията за авансово предоставени средства е в размер на ……… (………………………) (*посочва се сумата, за която е уговорено авансово плащане*) лева и следва да е учуредена към подписване на настоящия договор.

**(2)**. Гаранцията за авансово предоставени средства се освобождава до 3 (три) дни след връщане или усвояване на аванса.

**X. КОНФЛИКТ НА ИНТЕРЕСИ**

**Чл. 16. ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно всяко обстоятелство, което предизвиква или може да предизвика подобен конфликт.

**XI. НЕУСТОЙКИ**

**Чл. 17. (1)** При забавено изпълнение на задължението за доставка **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 3 % (три процента) от цената за съответната доставка за всеки просрочен ден, но не повече от 10 % (десет процента) от същата.

**(2)** При забавено изпълнение на задължението за отстраняване на несъответствия и/или недостатъци, в предвидените в този Договор случаи, включително в рамките на гаранционната поддръжка, **ИЗПЪЛНИТЕЛЯТ** дължи неустойка в размер на 1 % (един процент) от стойността на дефектното/несъответстващо оборудване за всеки просрочен ден, но не повече от 5 % (пет процента) от същата.

**(3)** При частично изпълнение на отделни задължения или дейности по Договора, от страна на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер до 15 % от цената по чл. 2, ал. 1 в зависимост от степента на неизпълнението.

**(4)** Изплащането на неустойките по горните алинеи не лишава изправната страна от правото да търси реално изпълнение и обезщетение за претърпени вреди в по-голям размер.

**Чл. 18.** При прекратяване на договора по реда на чл. 24, ал. 1, т. 3 и чл. 24, ал. 2 **ИЗПЪЛНИТЕЛЯТ** дължи неустойка в размер на 20 % (двадесет процента) от общата стойност на договора по чл. 2, ал. 1.

**Чл. 19.** При забава в плащането на договореното възнаграждение **ВЪЗЛОЖИТЕЛЯТ** дължи неустойка в размер на законната лихва върху дължимата сума, за всеки просрочен ден, но не повече от 30 дни.

**Чл. 20**. Субектите са солидарно отговорни за финансовите задължения на **ИЗПЪЛНИТЕЛЯ** – Обединение/ консорциум…………. в следствие на реализирана отговорност за неизпълнение на задължения по настоящия Договор*. (Текстът се вписва, когато* ***ИЗПЪЛНИТЕЛЯТ*** *е обединение/ консорциум*).

**XII. КОНФИДЕНЦИАЛНОСТ**

**Чл. 21. ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена по повод изпълнението на Договора.

**Чл. 22. ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма Договора или част от него и всякаква информация, свързана с изпълнението му.

**XIII. НЕПРЕОДОЛИМА СИЛА**

**Чл. 23 (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването им.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

**(5)** Липсата на парични средства не представлява непреодолима сила.

**ХIV. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

**Чл. 24. (1)** Настоящият Договор се прекратява:

**1.** С изпълнението на задълженията на страните по него;

**2.** По взаимно съгласие, изразено в писмена форма, като страните не си дължат неустойки;

**3.** Едностранно, с 10-дневно писмено предизвестие, представляващо и покана за доброволно изпълнение, отправено от изправната до неизправната страна, ако последната виновно не изпълнява свое задължение по Договора;

**4.** При настъпване на обективна невъзможност за изпълнение на възложената работа, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице.

**(2) ВЪЗЛОЖИТЕЛЯТ** може да прекрати Договора без предизвестие, когато **ИЗПЪЛНИТЕЛЯТ:**

**1.** Изпълнението на доставката е забавено с повече от 10 (десет) дни;

**2.** **ИЗПЪЛНИТЕЛЯТ** използва подизпълнител без да е декларирал това в офертата си или използва подизпълнител, който е различен от този, посочен в офертата, без да е спазена процедурата по чл. 66, ал. 14 от ЗОП;

**3.** При възникване на обстоятелствата по чл. 118 от ЗОП.

**XV. ОБЩИ РАЗПОРЕДБИ**

**Чл. 25**. Всички спорове по този Договор ще се уреждат чрез преговори между страните, а при непостигане на съгласие – ще се отнасят за решаване от компетентния съд.

**Чл. 26**. За неуредените в този Договор въпроси се прилагат разпоредбите на българското законодателство.

**Чл. 27. (1)** Страните по Договора се задължават: да се информират писмено взаимно и своевременно за всички проблеми, възникнали в процеса на изпълнение на Договора, както и да преговарят преди да се пристъпи, от която и да било изправна страна, към прилагане на договорните санкции или към прекратяване на Договора.

**(2)** Всички съобщения между страните, свързани с изпълнението на този договор извън посочените в чл. 12, ал. 4, са валидни, ако са направени писмено и са депозирани при **ВЪЗЛОЖИТЕЛЯ** и **ИЗПЪЛНИТЕЛЯ,** или писмено с обратна разписка при изпращането им по пощата, или са изпратени по факс и/или имейл и са подписани от съответните определени лица. За валидни адреси за кореспонденция се считат посочените в настоящия Договор:

- **ЗА ВЪЗЛОЖИТЕЛЯ**

Адрес: гр. София 1113, ул. „Акад. Георги Бончев“ блок №3, Национален Институт по Геофизика, Геодезия и География – БАН

**- ЗА ИЗПЪЛНИТЕЛЯ**

Лице за контакт: ………

тел: …………………….

Е-mail: ………………...

Адрес: ………………...

**(3)** За дата на уведомлението се смята:

- Датата на предаването (подпис при ръчно предаване);

- Датата, отбелязана на обратната разписка (при изпращане по пощата);

- Датата на приемане (при изпращане по факс на страната);

- Дата на доставянето (при изпращане по електронна поща).

**(4)** При промяна на данните по чл. 26, ал. 2 от Договора съответната страна е длъжна да уведоми писмено другата в тридневен срок от промяната. В противен случай съобщенията се считат за редовно връчени с произтичащите от това последици.

**Чл. 28.** **ВЪЗЛОЖИТЕЛЯТ** допълнително определя упълномощеното от него длъжностно лице - отговорник по изпълнението на Договора и уведомява **ИЗПЪЛНИТЕЛЯ** в 3-дневен срок от определянето.

**Чл. 29.** **ВЪЗЛОЖИТЕЛЯТ** и **ИЗПЪЛНИТЕЛЯТ** приемат като неразделна част от настоящия Договор следните приложения:

1. Техническа спецификация на **ВЪЗЛОЖИТЕЛЯ;**
2. Техническо предложение на **ИЗПЪЛНИТЕЛЯ;**
3. Ценово предложение на **ИЗПЪЛНИТЕЛЯ.**

*Договорът се подписа в три еднообразни екземпляра – два за* ***възложителя*** *и един за* ***изпълнителя****.*

**ВЪЗЛОЖИТЕЛ: ИЗПЪЛНИТЕЛ:**